S-3243/2019

Dómur

Mál þetta, sem dómtekið var 8. janúar sl., er höfðað með ákæru, útgefinni af lögreglustjóranum á höfuðborgarsvæðinu 2. júlí 2019, á hendur J-kk-þgf I-kk-þgf R-kk-þgf, kt. [...], [...], [...], fyrir eftirtalin brot framin í Reykjavík, nema annað sé tekið fram:

I.

Umferðarlagabrot með því að hafa:

1. Fimmtudaginn 25. október 2018, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 30 ng/ml og tetrahýdrókannabínól 9 ng/ml) austur Skúlagötu uns lögregla stöðvaði aksturinn og að hafa ekið bifreiðinni umrætt sinn án lögboðinnar vátryggingar.

Telst þetta varða við 1. sbr. 2. mgr. 45. gr. a., 1. mgr. 48. gr. og 1. mgr. 93. gr., sbr. 1. mgr. 100. gr. umferðarlaga nr. 50/1987.

2. Aðfaranótt miðvikudagsins 14. nóvember 2018, ekið bifreiðinni [...] sem ákærði hafði í heimildarleysi og í blekkingarskyni sett á skráningarmerkin [...] að aftan og [...] að framan, án gildra ökuréttinda og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 460 ng/ml, klónazepam 12 ng/ml og tetrahýdrókannabínól 2,3 ng/ml) austur Hamraborg í Kópavogi, gegn einstefnu, uns lögregla stöðvaði aksturinn og fyrir að hafa skömmu síðar á lögreglustöðinni við Dalveg í Kópavogi, neitað að láta lögreglu í té þvagsýni og þannig neitað að veita atbeina sinn við rannsókn framangreinds umferðarlagabrots.

Telst þetta varða við 1. mgr. 5. gr., 1., sbr. 2. mgr. 44. gr., 1., sbr. 2. mgr. 45. gr. a., 2. mgr., sbr. 3. mgr. 47. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 1. mgr. 157. gr. almennra hegningarlaga nr. 19/1940.

3. Aðfaranótt laugardagsins 9. mars 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 150 ng/ml, díazepam 55 ng/ml, klónazepam 25 ng/ml, nordíazepam 85 ng/ml og tetrahýdrókannabínól 1,4 ng/ml) suður Tryggvagötu á Selfossi uns lögregla stöðvaði aksturinn.

Telst þetta varða við 1., sbr. 2. mgr. 44. gr., 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Sunnudaginn 3. mars 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 115 ng/ml og tetrahýdrókannabínól 5,1 ng/ml) austur Reykjanesbraut uns lögregla stöðvaði aksturinn við Hamraberg í Hafnarfirði.

Telst þetta varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

5. Mánudaginn 11. mars 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 290 ng/ml, klónazepam 54 ng/ml og tetrahýdrókannabínól 1,6 ng/ml) suður Lönguhlíð í Reykjavík og ekki sinnt fyrirmælum lögreglu um að stöðva bifreiðina sem gefin voru til kynna með forgangsljósum og hljóðmerkjum heldur ekið áfram suður Lönguhlíð og áfram um Hamrahlíð, að gatnamótum Stigahlíðar og Hamrahlíðar þar sem hann ók á öfugum vegarhelming um Hamrahlíð, því næst suður Kringlumýrarbraut og gegn rauðu ljósi á gatnamótum Kringlumýrarbrautar og Bústaðavegs, áfram suður Kringlumýrarbraut, um Hafnarfjarðarveg og gegn rauðu ljósi á gatnamótum Hafnarfjarðarvegs og Kársnesbrautar og vestur Kársnesbraut með þeim afleiðingum að ákærði ók á ljósastaur og rafmagnskassa við Kársnesbraut í Kópavogi.

Telst þetta varða við 1. og 3. mgr. 5. gr., 1., sbr. 2. mgr. 44. gr., 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Fíkninefnalagabrot með því að hafa:

1. Miðvikudaginn 14. nóvember 2018 haft í vörslum sínum, í sölu og dreifingaskyni, 98,97 grömm af amfetamíni, 1,56 grömm af kókaíni og 14 stykki af lyfseðilsskyldum lyfjum, sem lögregla fann við öryggisleit á ákærða við lögreglustöðina á Hverfisgötu 113.

Telst þetta varða við 1. mgr. 7. gr. og 1. mgr. 20. gr., sbr. 1. mgr. 49. gr. lyfjalaga nr. 93/1994 og 2. gr., sbr., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Laugardaginn 19. janúar 2019, haft í vörslum sínum 5,79 grömm af ecstasy, 29 stykki af ecstasy, 6 stykki af lyfseðilsskyldum lyfjum og hnúajárn sem lögregla fann við öryggisleit á ákærða að [...] í Kópavogi.

Telst þetta varða við 2. gr., sbr., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og c. lið. 2. mgr. 30. gr., sbr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Krafist er upptöku á 98,97 grömmum af amfetamíni, 1,56 grömmum af kókaíni, 20 stykkjum af lyfseðilsskyldum lyfjum, 5,79 grömmum af ecstasy og 29 stykkjum af ecstasy, sem lögregla lagði hald á, sjá ákæruliði í kafla II., samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er farið fram á að hnúajárn sem haldlagt var af lögreglu, sjá ákærulið í kafla II.2, verði gert upptækt, sbr. 37. gr. vopnalaga nr. 16/1998.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt í Lögbirtingablaðinu 22. nóvember 2019, sbr. 3. mgr. 156. gr. laga nr. 88/2008 um meðferð sakamála. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Við meðferð málsins féll ákæruvaldið frá hluta 1. töluliðar í I. kafla ákæru, eða nánar tiltekið þeim hluta er varðar að hafa ekið bifreið án lögboðinnar vátryggingar, sbr. 1. mgr. 93. gr. laga nr. 50/1987.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru miðað við þágildandi löggjöf. Umferðarlagabrot þau sem ákært er fyrir eiga þó nú undir ný umferðarlög nr. 77/2019 eftir því sem hér nánar greinir;

Brot ákærða samkvæmt 1. tölulið ákæru varða nú við 1., sbr. 2. mgr. 50. gr., og 1. mgr. 58. gr., brot samkvæmt 2. tölulið varðar nú við 3. mgr. 7. gr., 1., sbr. 2. mgr. 48. gr., 1., sbr. 2. mgr. 50. gr., 2. mgr., sbr. 3. mgr. 52. gr. og 1. mgr. 58. gr., brot samkvæmt 3. tölulið varðar nú við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., brot samkvæmt 4. tölulið varðar nú við 1., sbr. 2. mgr. 50. gr. og 1. mgr. 58. gr. og brot samkvæmt 5. tölulið varðar nú við 3. mgr., sbr. 5. mgr. 7. gr., 1., sbr. 2. mgr. 50. gr. og 1. mgr. 58. gr., allt samanber 1. mgr. 95. gr. umferðarlaga nr. 77/2019.

Ákærði er fæddur í [...]. Samkvæmt framlögðu sakavottorði, dagsettu 25. júní 2019, gekkst ákærði undir greiðslu sektar með lögreglustjórasátt 14. nóvember 2014 fyrir vörslur fíkniefna, þá var hann dæmdur til greiðslu sektar fyrir brot á tolla og lyfjalögum með dómi 19. mars 2015. Ákærði var síðan dæmdur í 3 mánaða fangelsi, skilorðsbundið til tveggja ára, fyrir þjófnað, og vörslur fíkniefna með dómi 16. mars 2017. Þá var ákærða dæmdur hegningarauki við þann dóm 18. janúar 2018 en ekki gerð sérstök refsing. Loks var ákærði dæmdur í 4 mánaða fangelsi, þar af 1 mánuð skilorðsbundinn til tveggja ára, fyrir þjófnað, akstur án ökuréttinda, akstur undir áhrifum lyfja, akstur undir áhrifum ávana og fíkniefna, vörslur fíkniefna og fyrir að hlýða ekki fyrirmælum lögreglu með dómi 15. mars 2019. Var um að ræða hegningarauka við fyrri dóma frá 16. mars 2017 og 18. janúar 2018, en ákærði var einnig að rjúfa skilorð dómsins frá 16. mars 2017.

Brot þau sem ákærði er sakfelldur fyrir í máli þessu eru öll framin fyrir uppkvaðningu síðastgreinda dómsins og hefur hann því ekki rofið skilorð hans en honum verður nú dæmdur hegningarauki við þann dóm og refsing ákvörðuð sem samsvari þeirri þyngingu sem kynni að hafa orðið ef brotin hefðu verið dæmd með fyrri dómi.

Þar sem dómurinn frá 15. mars 2019 var skilorðsbundinn að hluta, verður skilorðshluti hans tekinn upp og refsing ákveðin í einu lagi samanber 60. og 78. gr. almennra hegningarlaga nr. 19/1940.

Með hliðsjón af framangreindu og sakarefni þessa máls, og 77. gr. almennra hengingarlaga þykir refsing ákærða hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til 99. gr. og 101. gr. laga nr. 77/2019 er ákærði sviptur ökurétti í 2 ár og 2 mánuði frá 10. október 2020.

Með vísan til lagaákvæða í ákæru eru gerð upptæk til ríkissjóðs 98,97 g af amfetamíni, 1,56 g af kókaíni, 20 stykki af lyfseðilsskyldum lyfjum, 5,79 g af ecstasy, 29 stykki af ecstasy og hnúajárn sem lögregla lagði hald á við rannsókn málsins.

Ákærði greiði 1.082.861 krónu í sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf I-kk-nf R-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 2 ár og 2 mánuði frá 10. október 2020.

Upptæk eru gerð til ríkissjóðs 98,97 g af amfetamíni, 1,56 g af kókaíni, 20 stykki af lyfseðilsskyldum lyfjum, 5,79 g af ecstasy, 29 stykki af ecstasy og hnúajárn.

Ákærði greiði 1.082.861 krónu í sakarkostnað.

H-kvk-nf S-kvk-nf B-kvk-nf

Þar sem dómurinn frá 15. mars 2019 var skilorðsbundinn að hluta, verður skilorðshluti hans tekinn upp og refsing ákveðin í einu lagi samanber 60. og 78. gr. almennra hegningarlaga nr. 19/1940.

Með hliðsjón af framangreindu og sakarefni þessa máls, og 77. gr. almennra hengingarlaga þykir refsing ákærða hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til 99. gr. og 101. gr. laga nr. 77/2019 er ákærði sviptur ökurétti í 2 ár og 2 mánuði frá 10. október 2020.

Með vísan til lagaákvæða í ákæru eru gerð upptæk til ríkissjóðs 98,97 g af amfetamíni, 1,56 g af kókaíni, 20 stykki af lyfseðilsskyldum lyfjum, 5,79 g af ecstasy, 29 stykki af ecstasy og hnúajárn sem lögregla lagði hald á við rannsókn málsins.

Ákærði greiði 1.082.861 krónu í sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf I-kk-nf R-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 2 ár og 2 mánuði frá 10. október 2020.

Upptæk eru gerð til ríkissjóðs 98,97 g af amfetamíni, 1,56 g af kókaíni, 20 stykki af lyfseðilsskyldum lyfjum, 5,79 g af ecstasy, 29 stykki af ecstasy og hnúajárn.

Ákærði greiði 1.082.861 krónu í sakarkostnað.

H-kvk-nf S-kvk-nf B-kvk-nf